Vyrastajúc v Taiwane
ako dcéra kaligrafa,
najcennejšou z mojich spomienok
bola moja mama ukazujúc mi krásu a
tvar čínskych znakov.
Odvtedy ma tento neuveriteľný jazyk
fascinoval.
Pre cudzincov však môže byť
neprekonateľným ako veľký čínsky múr.
Posledných päť rokov som skúšala
ním preniknúť,
aby ním mohol prejsť každý, kto chce oceniť
krásu tohoto sofistikovaného jazyka.
Premýšľala som nad novou a rýchlou
metódou učenia sa Čínštiny.
V piatich rokoch som začala kresliť
jednotlivé ťahy znakov
v správnom poradí.
Učila som sa denne nové znaky
nasledovných 15 rokov.
Keďže máme len päť minút,
dá sa to aj rýchlejšie a jednoducho.
Čínsky učenec pozná 20,000 znakov.
1,000 znakov stačí pre základnú gramotnosť.
Top 200 znakov umožní pochopiť
40 percent bežnej literatúry --
dosť na prečítanie dopravných značiek, jedálnych lístkov,
základných myšlienok na webstránkach
alebo novín.
Dnes začnem 8 znakmi
na znázornenie tejto metódy.
Ste pripravení?
Otvorte ústa najširšie ako viete,
až do štvorca.
To sú ÚSTA.
Toto je človek na prechádzke.
ČLOVEK.
Ak je oheň v tvare osoby
s rukami po stranách,
ako by zúfalo kričala:
"Pomoc! Horím!"
Hoci je to symbol plameňa,
páči sa mi prirovnanie k človeku.
Toto je strom.
STROM.
Toto je HORA.
SLNKO.
MESIAC.
Znak pre DVERE
je ako dvere saloonu z divokeho západu.
Týchto osem znakov nazývam základom.
Sú to stavebné bloky
mnohých iných znakov.
Človek.
Ak za ním niekto kráča, je to "NASLEDOVAŤ".
Ako hovorí staré príslovie,
"Dvaja sú skupina, traja dav."
Roztiahnutými pažami povieme
"Bolo to také VEĽKÉ"
Osoba v ústach je v pasci.
Je VÄZŇOM ako Jonáš v ústach veľryby.
Jeden strom je STROM. Dva stromy DREVINA.
Tri stromy LES.
Dajme pod strom dosku, máme ZÁKLAD.
Dajme ústa na strom a je to IDIOT. (smiech)
Ľahko sa to pamätá,
lebo hovoriaci strom je blbosť.
Pamätáte is Oheň?
Dva ohne znamenajú HORÚCO
Tri ohne je veľa PLAMEŇov
Založte oheň pod dvoma stromami a HORÍ.
U nás je slnko zdrojom prosperity.
Dve slnká, PROSPERUJÚCI.
Tri slnká je ISKRENIE.
Spojme slnko s mesiacom
a máme JAS.
Tiež to znamená ZAJTRA, po dni a noci.
Slnko nad horizontom je VÝCHOD SLNKA.
DVERE. Dajme do nich dosku
a máme ZÁMOK.
Dajme ústa do dverí, PÝTAŤ SA.
Klop klop. Je niekto doma?
Táto osoba sa zakráda cez dvere,
je to ÚNIK alebo VYHÝBANIE SA.
Na ľavo je ŽENA.
Dve ženy a je to HÁDKA..
(Smiech)
Tri ženy, pozor, je CUDZOLOŽSTVO.
Prešli sme takmer 30 znakmi.
Z prvých 8 znakov touto metódou
vytvoríte 32.
A z nasledovných 8 znakov
ďalších 32.
Len s troškou námahy
sa naučíte pár stoviek znakov,
ktoré pozná osemročný Číňan.
So známymi znakmi začneme tvoriť frázy.
Napríklad dve hory a oheň
je ohnivá hora, SOPKA.
Japonsko je krajinou vychádzajúceho slnka.
Slnko a základ, z ktorého vzišlo,
lebo Japonsko leží východne od Číny.
Takže slnko a základ dáva JAPONSKO.
Čo je človek za Japonskom?
JAPONEC!
Vľavo sú dve hory
na sebe,
Bol to Exil v starovekej Číne,
lebo čínski vládári posielali disidentov
do exilu za horami.
Exil sa časom zmenil na "ísť von".
Ústa hovoriace kade von
je VÝCHOD.
Mala by som teda prestať rozprávať
a "ísť von" z pódia. Ďakujem.
(Potlesk)